钦定古今图书集成/理学汇编/学行典/第195卷 > 章荨
## 钦定古今图书集成/理学汇编/学行典/第195卷 > 章荨

按《新昌县志》：“章荨，字希盛，三岁丧母石氏，即悲啼不
食。既长，事继母赵氏如事所生。正统丁卯，父感风疾，
荨爬搔抚摩扇枕，执亵器，辛勤服劳，终夜弗寐，如是
者五六年。一日，父握笔书纸曰：‘荨真孝子，吾无以报，
惟愿汝无我疾，汝子汝孙常如汝孝。既而父病转剧，
荨益恭谨承顺，扶掖导引，寒暑昼夜靡闲，迎医祷神’”，
惶惶涕泣，若小儿状，形容枯槁，手足皲瘃，弗之恤，如
是者又十年。父没，水浆不入口，泣血三年。忌日，必哭
泣如初丧。后督学郑琼廉其事，特造庐存问，载之《碑
记》中，以风励诸生。